'સમાજમાં બાળકોના જાતિશોષણના કેસ વધી રહ્યા છે,દરેક જિલ્લામાં પોક્સો કોર્ટ જરૂરી'– News18 Gujarati
'સમાજમાં બાળકોના જાતિશોષણના કેસ વધી રહ્યા છે,દરેક જિલ્લામાં પોક્સો કોર્ટ જરૂરી'
Updated: April 23, 2017, 8:14 AM IST
સુપ્રીમ કોર્ટના જસ્ટિસ એમ. બી. લોકુરે કહ્યુ છે કે, નેશનલ ક્રાઈમ બ્યુરોના રેકોર્ડ મુજબ દેશમાં બાળકો સાથે જાતિય શોષણ અને અન્ય પ્રકારના કેસોની સંખ્યા વધી છે.આપણો સમાજ કંઈ દિશા તરફ જાય છે, તે વિચારવાની જરૂર છે.બાળકો માટેનો કાયદો જુવેનાઈલ જસ્ટિસ એક્ટ અને પોક્સો એક્ટનો દેશમાં યોગ્ય રીતે અમલ કરવાની જવાબદારી સૌની છે.સરકાર પોલીસ અને હાઈકોર્ટની જુવેનાઈલ જસ્ટિસ કમિટી અને એનજીઓ દ્વારા આ અંગે યોગ્ય રીતે કામ થઈ રહ્યુ છે.પોક્સો એક્ટ બન્યાના પાંચ વર્ષ બાદ હવે તેનો પૂરી રીતે અમલ થવો જોઈએ.
બીજી તરફ ગુજરાત હાઈકોર્ટના ચીફ જસ્ટિસ આર. એસ. રેડ્ડીનુ નિવેદન છે કે કાયદાનો યોગ્ય રીતે અમલ થાય તે માટે તમામ લોકો સતત પ્રયત્નશીલ છે.મહત્વનુ છે કે જુવેનાઈલ જસ્ટિસ એક્ટ અને પોક્સો એક્ટનો યોગ્ય રીતે અમલ કેવી રીતે આગળ વઘારવો તે મુદ્દા પર ગુજરાત હાઈકોર્ટ ઓડિટોરિયમમાં બે દિવસીય સેમિનાર શરૂ થયો છે.સુપ્રીમ કોર્ટના જસ્ટિસ એમ. બી. લોકુર દ્વારા કાર્યક્રમનુ ઉદ્ધાટન થયુ હતુ.આ સેમિનારના પ્રથમ દિવસે હાઈકોર્ટના તમામ જસ્ટિસ અને કાયદા જગતના નિષ્ણાતો હાજર રહ્યા હતા.